Elektrijaamu ning kütuseid on mängus mitut liiki. Jaamade puhul on oluline nende hind (üleval vasakus nurgas), kütusekulu ning -tüüp (all vasakus) ja majade arv, mida jaam suudab ära toita. Tuulikud toodavad rohelist energiat ega vaja seetõttu toorainet. Viimane ehitis peaks ilmselt olema termotuumajaam, mille tööshoidmiseks ei ole samuti vaja  pidevaid investeeringuid. Ülal vasakus nurgas ei ole mitte aga lõplik hind vaid alghind, millest madalamat pakkuda ei saa. Kui mängija on välja valinud jaama, mida ta osta sooviks, teeb ta sellele pakkumise, mis ei tohi olla alla alghinna. Küll aga võib pakutav summa ületada kaardil oleva. Tihtipeale läheb roheliste jaamade peale rabelemiseks, mistõttu nende hinnad võivad tõusta päris kõrgele.